At være gourmetslagter handler om mere end kød i dag; det handler om at lære et sandt håndværk og nørde mad.Gourmetslagtere er feinschmeckere, som har styr på bøffer, deller og lækre marinader. De kender kvalitet og kan tilberede og opskære kød.På uddannelsen lærer du om de forskellige slagtedyr, og hvordan de skal opskæres og opbevares, så kødet bliver mørt.Som gourmetslagter lærer du også at lave færdigretter, pølser og andre delikatesser. Derudover lærer du at betjene kunder og at rådgive dem om tilberedningen af de udskæringer og retter, der findes i disken.